Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 244

3. A vizsga értékelése A bábmozgatás gyakorlati vizsga értékelésének általános szempontjai – karakterek, állapotok, érzelmek megformálása a báb kifejező mozgatásával, – a mozdulatok kivitelezésnek pontossága, – a mozgássor folyamatossága, – a gesztusok kifejezőereje, – kontaktus a bábok között, a két kéz összehangolt játéka (kétkezes játéknál), – a tekintet tudatos irányítása, – a kézmozgás általi közvetett vagy közvetlen kifejezőkészség, – játékos és kellékes együttműködése, a mozgató kéz és a kellék együttes mozgása, – a zene vagy hanghatások és a mozgás összhangja, – a bábok nézőkkel való kommunikációja. A rögtönzött tárgyanimációnál az előbbieken túl: – absztraháló képesség, – kreativitás, – fantázia. A BÁBKÉSZÍTÉS TANTÁRGY CÉLJA, FELADATA, SZAKMAI KÖVETELMÉNYEI A bábkészítés tantárgy a bábjáték főtárggyal összhangban, a tanulók politechnikai előképzettségét, eltérő fejlődési ütemét figyelembe véve kívánja a bábtervezés és a kivitelezés alapismereteit elsajátíttatni. A tantárgy a tanulók fejlődését leginkább az egyre igényesebb kivitelezés, a technológiai megoldások alkalmazása, továbbá a stílusérzék és a globális tervezői látásmód kialakítása terén szolgálja. A tantárgy keltse fel a tanulók figyelmét e sajátos kifejezési forma iránt, nyújtson megfelelő alapot a továbbképző évfolyamok tanulmányaihoz. Követelmények az alapfok évfolyamainak elvégzése után A tanuló legyen képes – térben, arányokban és színekben gondolkodni, – a különböző bábtechnikák között biztonsággal eligazodni, – egyes bábtechnikák, technológiák alkalmazási lehetőségét felmérni, 2006/62/II. szám – a szükséges anyagokat, technológiákat alkalmazni, – a báb működési rendszerét az esztétikai megjelenéssel összhangban elkészíteni, – a tervezési és kivitelezési munka fázisait megtervezni, – a színpadtechnikai és bábmozgatási követelményeknek megfelelő, a bábjátékban meghatározott célokat szolgáló bábut készíteni, – megfelelő stílusú bábut készíteni, egy adott produkción belül a stílusegységet megtartani, – az általa készített bábut a bábjáték során használni, – az esetleges meghibásodásokat, sérüléseket kijavítani, – a tanár útmutatásait követni, a csapatmunkához alkalmazkodni, – saját elképzeléseit megvalósítani. Ismerje – az alapvető szakkifejezéseket, – az egyes bábtechnikák működési elvét, – az egyes bábtechnikák elkészítésének egyszerűbb és bonyolultabb változatait, – a tervezés és kivitelezés alapvető szempontjait, – az alapanyagok fontosabb fizikai-kémiai tulajdonságait, – a kivitelezéshez szükséges eszközöket, technikákat, – az elkészített bábu alkalmazási lehetőségeit, – a baleset-megelőzés, munkavédelem szabályait, – az alapanyagok, munkaeszközök tárolásának rendjét. A BÁBKÉSZÍTÉS TANTÁRGY VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes